Munnansi w’eggwanga lya Norway, Jon Fosse awangudde engule y’omuyiiya. Ekirabo ky’omuwandiisi wa litulica eky’omwaka nkumibbiri mu abiri mu esatu kyaweebwa munnansi wa Norway amanyiddwa nga Jon Fossi olw’okuwandiika emizannyo n’ebitontome ebyalimu obusobozi okwogera eri abantu ab’enjawulo. Jon Fosse yazaalibwa mu mwaka gwa lukumi mu lwenda ataano mu musanvu nga yasiimiddwa okuwandiika ku bintu ebitatera kwogerwako oba ebibuusibwa amaaso. Omwami ono Fosse atemera mu gy’obukulu nkaaga mu ena, era y’omu ku bannansi b’eggwanga lya Norway abasinze okuzannya emizannyo gya katemba, okuwandiika emboozi ennyimpi nga nnyuvu era nga kigambibwa nti Fosse yaakawandiika emizannyo egisoba mu makumi ana, okwo kw’ossa n’engero empanvu, ebitabo by’abaana, ebitontome wamu n’emboozi empanvu. Essomero ly’e Swiden erivunaanyizibwa ku kugaba ebirabo bino ebyabawandiisi abasinze, baatendereza nnyo omulimu amatendo ogwa Fosse olw’okubeera omukugu mu lulimi, era nga obukugu buno abwolesa ng’alaga ebyafaayo by’eggwanga lya Norway.